ตลาดหุ้นเอเชียผันผวน วิตกสงครามการค้าระลอกใหม่ หลัง “ทรัมป์” ขู่เก็บภาษีสินค้าจีนเพิ่ม
ตลาดหุ้นเอเชียผันผวน วิตกสงครามการค้าระลอกใหม่ หลัง "ทรัมป์" ขู่เก็บภาษีสินค้าจีนเพิ่ม
ตลาดหุ้นเอเชียผันผวน วิตกสงครามการค้าระลอกใหม่ หลัง "ทรัมป์" ขู่เก็บภาษีสินค้าจีนเพิ่ม
12 มิ.ย. 2562

ผู้สื่อข่าวรายงานว่าตลาดหุ้นเอเชียปรับตัวลดลงในเช้าวันนี้ โดยได้รับแรงกดดันจากความกังวลเกี่ยวกับสงครามการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ขู่ว่าจะเรียกเก็บภาษีสินค้านำเข้าจากจีนเพิ่มเติม
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,130.39 จุด ลดลง 73.89 จุด, -0.35%
ดัชนี SSE Composite ตลาดหุ้นจีนเปิดวันนี้ที่ 2,917.22 จุด ลดลง 8.50 จุด, -0.29%
ดัชนี HSI ตลาดหุ้นฮ่องกงเปิดวันนี้ที่ 27,603.12 จุด ลดลง 186.22 จุด, -0.67%
ดัชนี TAIEX ตลาดหุ้นไต้หวันเปิดวันนี้ที่ 10,605.75 จุด ลดลง 2.01 จุด, -0.02%
ดัชนี KOSPI ตลาดหุ้นเกาหลีใต้เปิดวันนี้ที่ 2,111.66 จุด ลดลง 0.15 จุด, -0.01%
ดัชนี FTSE STI ตลาดหุ้นสิงคโปร์เปิดวันนี้ที่ 3,209.26 จุด ลดลง 0.32 จุด, -0.01%
ดัชนี FBMKLCI ตลาดหุ้นมาเลเซียเปิดวันนี้ที่ 1,646.67 จุด ลดลง 4.53 จุด, -0.27%
ตลาดหุ้นฟิลิปปินส์ปิดทำการวันนี้เนื่องในวันประกาศอิสรภาพ
ด้านนักลงทุนมีความวิตกกังวลเกี่ยวกับสงครามการค้าระหว่างสหรัฐกับจีน เนื่องจากปธน.ทรัมป์ได้กล่าวในระหว่างการสัมภาษณ์กับรายการ “Squawk Box” ของสำนักข่าว CNBC เมื่อวันจันทร์ที่ผ่านมาว่า หากปธน.สี จิ้นผิง ไม่เข้าร่วมการประชุมสุดยอด G20 ในเดือนนี้ สหรัฐก็จะเรียกเก็บภาษีสินค้านำเข้าจากจีนเพิ่มเติม
นอกจากนี้ ปธน.ทรัมป์ยังขู่ว่า สหรัฐจะเก็บภาษีสินค้านำเข้าจากจีนอีก 3 แสนล้านดอลลาร์ หากสหรัฐไม่สามารถบรรลุข้อตกลงกับจีนในไม่ช้า
โดยก่อนหน้านี้ มีการคาดการณ์กันว่า ปธน.ทรัมป์ และปธน.สี จิ้นผิง จะพบกันนอกรอบการประชุมสุดยอดของกลุ่ม G20 ซึ่งจะมีขึ้นในวันที่ 28-29 มิ.ย. เพื่อเจรจาแก้ไขความขัดแย้งทางการค้า
นอกจากนี้ นักลงทุนยังจับตาการประชุมของธนาคารกลางสหรัฐ (เฟด) ในวันที่ 18-19 มิ.ย.นี้ ขณะที่นักวิเคราะห์คาดการณ์ว่าเฟดจะคงอัตราดอกเบี้ยในการประชุมกำหนดนโยบายการเงินในวันที่ 18-19 มิ.ย.
อย่างไรก็ดี FedWatch ซึ่งเป็นเครื่องมือวิเคราะห์ภาวะการซื้อขายสัญญาฟิวเจอร์อัตราดอกเบี้ยสหรัฐของ CME Group บ่งชี้ว่า นักลงทุนคาดการณ์ว่า มีโอกาส 79% ที่เฟดจะปรับลดอัตราดอกเบี้ยอย่างเร็วที่สุดในเดือนก.ค. และมีโอกาส 90% ที่เฟดจะปรับลดอัตราดอกเบี้ยในเดือนก.ย. และโอกาสมากกว่า 80% ที่เฟดจะปรับลดอัตราดอกเบี้ยอีกครั้งในเดือนธ.ค.